ШҚТУ 65 жылдығына орай
"ШҚТУ 65 жылдығына орай"|"https://www.aspx"
TITLE: ШҚТУ 65 жылдығына орай
URL: https://www.aspx
META: "ШҚТУ 65 жылдығына орай"|"https://www.aspx"
TOTAL WORDS: 772
TEXT: Александр Саблин тәсілі Спорт майталманы, саяхатшы, кәсіпкер, жазушы, ІТ маманы. Бір бойына барлық өнерді сыйғызған – Александр Саблин – 2011 жылғы үздік түлектердің бірі. Сегіз қырлы, бір сырлы өнерпаз бар ісінің бастау бұлағы Д. Серікбаев атындағы ШҚТУ дипломында екенін сөз етеді. «Х Academy» ЖШС жетекшісі Александр Саблин өмір тарихын баяндап, университеттен кейінгі тағдыры туралы сыр шертуге алтын уақытын бөлгені бізге мәртебе екенін айта кеткен абзал. Сашаның аудиенциясын алуға бұрынғы таныстығымыз ықпал етсе керек. Түрлі жаттықтырушының тәрбиесінде тәлім алсақ та, жеңіл атлетика бойынша спорттық секцияға қатыса жүріп таныстық. Өзі Өскемен қаласында дүниеге келген азамат. Анасы, Любовь Владимировна да сүйікті университетіміз ШҚТУ-ды қала құрылысы инженері мамандығы бойынша бітірген. Жалғыз ұлының бойына сіңірген тәлім-тәрбиесінің ешке кетпегеніне бүгін куәміз. Саша мектепте де озық болды. №36 орта мектепті алтын медальға бітіріп, Ұлттық бірыңғай тестілеуде 113 балмен Д. Серікбаев атындағы ШҚТУ-ға грантқа оқуға түсті. Төрт жыл білім алып, 2011 жылы қызыл диплом алды. Жан-жақты дүниетанымы сол шақта қалыптасқан деп топшылауға болады. Өз мамандығынан бөлек кәсіби байланыс саласында аудармашы қызметін де меңгеріп алды. Кейінгі бір жарым жылын «Есептеу техникасы және бағдарламалық қамтамасыз ету» мамандығы бойынша магистратураға арнады. Біліктілер әрқашан сұранысқа ие. Оқыған, көзі ашық адамның алдында әрдайым есік ашық. 2013 жылы магистратураны бітіре сала, бір апта өтер-өтпестен А. Саблин Қазақстан астанасына жұмысқа шақырылды. Магистратурада оқып жүргенде Штаттарда тағылымдамадан өттік. Кейін интерн ретінде Бельгияда бірнеше ай жергілікті компанияда бағдарламашы болдым. Тәжірибе жинай жүріп, Еуропаның түрлі аймағына саяхаттадық, - дейді Саша. – Диссертициямды қорғап, Астанаға көшкеннен кейін, IBM компаниясымен бірлесіп Бірыңғай денсаулық сақтау ақпараттық жүйесін жасаумен айналысқан компанияға бір жылымды сарп еттім. 2014 жылы қызметімнің аясын өзгерткім келді. 2017 жылға дейін IBEC Systems компаниясының ІТ жобаларды басқару саласында қызмет еттім. Команда құрамында Қазпоштадан бастап Қазақтелекомға, «Атамекен» Ұлттық Кәсіпкерлер палатасынан Еуразиялық топқа дейінгі мемлекеттік, ұлттық және трансұлтық компанияларға ондаған жобалар дайындадық. Өмір, жұмыс өз алдына қызық болды. Мен басқарушы директормен бірге клиенттердің бас кеңсесі шоғырланған Астана қаласында болдым. Мысалы, әйгілі Астаналық экономикалық форумға сайт жасадық. Кейін бұл жұмысымыз көптеген халықаралақ марапаттарға ие болды. вебдизайн тұрғысында да жоғары бағаланды. Кейін, "Arta Software" компаниясына ауысып, мемлекеттік, квазимемлекеттік және жеке секторларды ұйымдастыруда компанияның өнімдерін енгізу бойынша ірі жобалармен айналысатын өндірістік желіні басқардым. Біз "Бәйтерек" Ұлттық Басқарушы Холдингі және оның еншілес ұйымдарының бизнес-процестері мен қызметтерін цифрландыру бойынша керемет технологиялық шешімдер жасадық. Сондай-ақ, ІТ-инфрақұрылымы және ақпараттық қауіпсіздік тұрғысынан алғанда, Қазақстан үшін бірегей "Бәйтерек Девелопмент" АҚ үшін "Expo Residence" мтжда пәтерлерді сатуды автоматтандыру жобасы іске қосылды. Мұнда пәтерлерді броньнан бастап шарт жасасуға дейінгі сатудың бүкіл процесі автоматтандырылды. Нәтижесінде, жарты сағат ішінде 30 млрд теңгеге жуық сатылым жүргіздік және мемлекеттік бюджетке қайтарылды. Ал "Бәйтерек Девелопмент" АҚ осы жобаны іске асыру есебінен таза пайданы 7, 4 млрд теңгеге ұлғайтты. Сондай-ақ, CRM және ITSM жүйелерін "Қазпочта" АҚ-ға енгізіп, компанияға жылына жүздеген миллион теңге пайда әкелді. Бір жарым жылдың ішінде менің өндірістік желім 1 миллион доллардан асатын жобаларды жапты! Осылайша, маған алдымен операциялық, содан кейін компанияның Астана филиалының бас директоры қызметі ұсынылды. Алайда, 2020 жылдың соңына қарай мен жалдамалы қызметтен өз еркіммен кетуге шешім қабылдадым. Өз жобаларыммен айналысу керек екенін түсіндім. 2021 жылы ауқымды және әлеуметтік пайдасы зор, сонымен бірге медицина саласындағы коммерциялық білім беру жобасын, атап айтқанда акушергинекологияны жоспарлау, жүктілікті басқару, босануға және босанғаннан кейінгі кезеңге дайындық, сонымен қатар бір стартап жобасын әзірлеу және іске қосу мүмкіндігіне қол жетті. Төтелей іргелес медициналық салада жоба әзірледім. Александр бизнеспен де айналысады – пиротехника сататын интернет-дүкені бар. Биыл, наурыз айында "X Academy" компаниясының негізін қалады. Компания IT бизнесталдаушыларды даярлаумен және оқытумен айналысады. Мамандықтардың өнім желісі болашақта өсе бермек. Қызықты дерекнама. Кәсіпқойлық және жеңіске деген ұмтылыс – бұл көп қырлы кейіпкеріміздің бір қасиеті. Ешқашан бір орында тұрақтап қалмайды. -Спорт маған әрдайым жеңіске жетуді үйретті. Спортпен 13 жасымнан бері үзіліссіз шұғылданам, – деп атап өтті Александр. - Әр түрлі спорт түрлерімен айналыстым. Сегіз жылға жуық кәсіби жеңіл атлетикада шұғылданып, спорт шебері нормативін орындадым. Бірнеше рет биіктікке секіру бойынша республикалық жарыстардың жүлдегері атандым. Қазіргі сәтте фитнеспен, бодибилдингпен және кроссфитпен әуестенем. Бір сөзбен айтқанда, жақсы дене пішінді сақтауға тырысамын. Аптасына кемінде төрт рет жаттығамын. Спорт менің өмірімнің ажырамас бөлігіне айналды. Айтпақшы, ШҚТУ-да универсиадаларда және басқа да университетаралық жарыстарда бірнеше рет өнер көрсеткен едім. Александр Саблин шығармашылық бағыттарды қалыс жібермейді – музыкамен айналысады, жазуға әуестігі бар. Проза жазады, киноиндустрияға қызығушылық танытады. Болашақта осы бағыттағы кәсіптің түбегейлі сырын меңгеруді жоспарлауда. Сұхбаттасушымыз саяхаттауды, өзі үшін жаңа құрлықтар мен елдерді ашуды жақсы көреді. Мысалы, әр жазғы маусымда достарымен бірге Францияда, Бельгияда, Германияда өтетін ірі халықаралық рок - және металл фестивальдеріне баруға ұмтылады. Бұл 100-200 мың адамды жинайтын фестивальдар! Мұндай көріністегі оның сүйікті әсері- мыңдаған адамдар қос ұстасып, белгілі бір адам тікелей сахнаға "жүзіп" кететін краудсерфинг. Келісейік, әр адамның мұндай ерекше хоббиі жоқ. – Мен өмірді толық сүруді және әлемдегі адамдарға барынша пайдалы болуды армандаймын, - деп Александр Саблин түйіндеді. Саблин жеке мұрағатынан
